Orang Palestin sebagai haiwan dalam wacana Israel

**Stereotaip haiwan terhadap rakyat Palestin dalam wacana Israel** merujuk kepada penggunaan bahasa dan gambaran dalam sesetengah naratif Israel yang menggambarkan orang Palestin sebagai haiwan dan bukan manusia, sering kali digambarkan sebagai makhluk buas, primitif, atau menjijikkan. Gambaran sebegini telah didokumentasikan dalam retorik politik, kewartawanan, dan representasi budaya, serta para sarjana berhujah bahawa ia berfungsi untuk menyahmanusiakan rakyat Palestin serta membingkai mereka sebagai ancaman dan bukannya manusia. Penyelidikan mengenai penyahmanusiaan mencatatkan bahawa penghinaan dan stereotaip sistematik terhadap sesuatu populasi dengan dibahasakan sebagai haiwan dalam sejarah sering mengiringi ideologi perluasan kawasan jajahan, dan kadangkala berfungsi sebagai permulaan kepada genosid.

Metafora berulang dalam wacana Israel, sekurang-kurangnya sejak 1996, diperkenalkan oleh Perdana Menteri ketika itu Ehud Barak, yang menggambarkan Israel sebagai sebuah "vila dalam hutan belantara", manakala yang di luar perkarangan vila tersebut digambarkan sebagai binatang buas. Gambaran serupa turut digunakan oleh tokoh lain: Gilad Sharon menyifatkan matlamat Perang Gaza 2012 sebagai satu "jeritan ala Tarzan yang memberitahu seluruh hutan dengan pasti siapa yang menang, dan siapa yang kalah. Pengulas seperti Benny Morris juga menyamakan rakyat Palestin dengan "haiwan buas" yang mesti dikurung. Menurut Neve Gordon, retorik sebegini menekankan kontras antara askar Israel yang digambarkan sebagai anggota "tentera paling bermoral di dunia" dengan rakyat Palestin yang digelar "haiwan manusia" yang tidak mampu memahami undang-undang perang.

Perumpamaan zoomorfik juga telah digunakan untuk merujuk konfrontasi-konfrontasi tertentu. Rakyat Palestin di Gaza digambarkan sebagai "semut", "ikan", atau "itik duduk" (*sitting ducks*, bermaksud "sasaran yang mudah"), dengan askar Israel mengingati operasi-operasi mereka seperti "membakar semut dengan kanta pembesar" atau "menembak ikan dalam tong". Semenanjung Gaza sendiri pernah disebut sebagai "sarang tebuan" atau "sarang penyengat" (oleh Moshe Dayan), satu metafora yang turut digunakan untuk kem pelarian orang Palestin di luar Gaza, Ain el-Hilweh.

## Latar belakang

Walaupun orang Yahudi, sama seperti beberapa kelompok minoriti agama lain, antaranya Kristian, diberikan status dilindungi dalam masyarakat Islam, stereotaip yang menghina tidaklah jarang. Sesetengahnya berasaskan tradisi ulama awal dan al-Quran. Pada masa yang sama, Yahudi, Kristian dan minoriti lain turut membangunkan polemik dan menggunakannya untuk menghina ahli masyarakat majoriti Muslim, membalas stereotaip negatif yang sama.

Kadangkala, penulis Orientalis tentang Palestin menggunakan analogi haiwan yang serupa, kadangkala menerapkannya kepada seluruh populasi. Sebagai contoh, Ermete Pierotti menulis "tidak jauh daripada kebenaran" bahawa haiwan domestik di Palestin lebih pintar daripada penduduknya.

## Penyahmanusiaan dua hala kontemporari
Penyahmanusiaan terang-terangan dalam konflik asimetrik Israel–Palestin bersifat dua hala, dengan kedua-dua pihak menyamakan kekejaman lawan dengan perangai haiwan. Konflik ini ditandai dengan ketidakseimbangan yang ketara, dengan Israel menguasai aspek ketenteraan dan politik manakala rakyat Palestin kekal di bawah pendudukan tanpa sumber yang setara mencukupi. Satu kajian semasa Konflik Israel–Gaza 2014 mendapati bahawa penyahmanusiaan dizahirkan oleh kedua-dua kumpulan: Israel, pihak dominan, dan Palestin, pihak yang kurang berupaya serta mengalami bilangan terkorban yang jauh lebih tinggi. Penyelidikan tersebut turut mencatat bahawa, meskipun terdapat jurang kuasa, pola stereotaip berbentuk kebinatangan dapat diperhatikan di kedua-dua belah pihak.

Menurut peguam dan aktivis Palestin, Penny Johnson, salah satu ungkapan yang paling kerap kedengaran di sekatan jalan Israel ialah rakyat Palestin menegaskan bahawa mereka “manusia,” sambil dalam masa yang sama mencaci askar dan kolonis Israel sebagai “haiwan.” Penggunaan ejekan berunsur binatang sebegini meningkat dengan tinggi semasa Perang Israel–Gaza 2023–2024, dengan Palestin lebih kerap digambarkan sebagai haiwan dalam wacana Israel.

## Orang Palestin sebagai "haiwan" secara umum
Perkataan "haiwan", tanpa menyebut jenisnya telah digunakan sebagai penghinaan terhadap rakyat Palestin, dengan penggunaannya meluas digunakan oleh pemimpin-pemimpin Yahudi yang terkenal.

Perkataan "submanusia" dan penafian bahawa orang Arab ialah manusia dilontarkan secara berkala. Selepas Perang Enam Hari tahun 1967, Robin Maxwell-Hyslop kemudiannya mendedahkan, dalam perbincangan dengan bekas duta Israel ke Burma David Hacohen, beliau tidak suka huraian Hacohen yang beria-ia tentang orang Arab, menyamakan nada mereka dengan apa yang Julius Streicher tulis tentang Yahudi, Hacohen menjawab: "Tetapi mereka bukan manusia, mereka bukan orang, mereka orang Arab". Perasaan bahawa dalam kalangan rakyat Palestin bahawa orang Israel menganggap dan memperlakukan mereka seperti haiwan mula begitu dirasakan semasa Intifadah Pertama.

Kadangkala, orang Palestin walaupun diakui manusia tetap disifatkan dengan bahasa menghina: Yonathan Netanyahu memanggil mereka orang gua. Sementara itu, Ahli Knesset Likud Oren Hazan mengakui bahawa orang Palestin adalah manusia tetapi bebal. Pada bulan pertama perang Hamas-Israel dan Gillerman, duta Israel ke Pertubuhan Bangsa-Bangsa Bersatu (2003–2008) menyatakan kebingungannya terhadap simpati dunia untuk orang Palestin, menyatakan kepada Sky News bahawa mereka "haiwan yang tidak berperikemanusiaan".

Seawal 1985, analisis kandungan Adir Cohen terhadap 520 buah buku kanak-kanak Israel (*Wajah hodoh di cermin: Stereotaip Nasional dalam kesusasteraan kanak-kanak Ibrani*) mendapati bahawa 86 karya menggambarkan orang Palestin sebagai "tidak berperikemanusiaan, pencinta perang, raksasa licik, anjing dahagakan darah, serigala pemangsa, atau ular tedung". Dua puluh tahun kemudian, pada tahun 2005, satu lagi kajian oleh Daniel Bar-Tal dan Yona Teichman mendapati bahawa 10% daripada lukisan dalam sampel kanak-kanak yang diminta melakar orang Arab tipikal menggambarkan mereka sebagai haiwan. Mereka juga mendapati bukti meluas bahawa kanak-kanak Israel, apabila ditanya tentang orang Arab, bercakap tentang mereka sebagai khinzir dan haiwan lain (serta "orang gasar", "Nazi" dan pembunuh).

Dalam temu bual untuk Saluran 2, kolonis Elisheva Federman, isteri kepada pelampau Noam Federman, menggunakan frasa sifat ini sebelum memberi alasannya untuk memberi orang Palestin pilihan, sama ada pergi atau mati. Menurut Noam Chomsky, satu ciri utama pendudukan Israel ialah pola penghinaan terhadap *Araboushim* (perkataan hinaan bagi orang Arab, sebanding dengan "nigger" atau "kike"). Hal ini dijelaskan dengan perbuatan kalangan pengawal sempadan, polis dan askar yang meluas di sekatan jalan, memaksa orang Palestin yang dipilih secara rawak untuk memalukan diri dengan bertindak, sebagaimana diarahkan, secara tidak berperikemanusiaan seperti haiwan. Apabila orang Palestin turut, kepatuhan itu kemudian dijadikan bukti bahawa mereka bukan manusia.

Menurut Hanan Ashrawi, seorang sarjana dan diplomat Palestin, ketika beliau menyertai satu protes aman di luar Universiti Bir Zeit, tempat beliau mengajar dan yang telah ditutup, seorang penembak tepat Israel yang melepaskan dua das tembakan dalam cubaan membunuhnya, apabila gagal mengenai sasaran, menjerit: “Kamu orang Arab semuanya haiwan.” Rabai ortodoks Israel dan ahli politik Eli Ben-Dahan, yang kemudiannya dilantik sebagai Timbalan Menteri Pertahanan dalam kerajaan gabungan Netanyahu baru pada 2015 dengan portfolio menguruskan Pentadbiran Awam IDF yang mentadbir Tebing Barat, pernah menyatakan dalam satu temu bual radio pada 2013 pandangannya bahawa orang Palestin "bukan manusia... Bagi saya, mereka seperti haiwan." Pandangan yang sama telah diungkapkan oleh Rabai David Batzri ketika membantah sebuah sekolah Yahudi-Arab bercampur di Baitulmuqaddis. Beliau menyatakan bahawa orang Palestin ialah "binatang dan keldai", serta “sampah segala ular.

Pada permulaan Perang Gaza, Menteri Pertahanan ketika itu Yoav Gallant mengumumkan bahawa Israel akan menyekat Gaza, menyatakan: "Semuanya ditutup... Kami sedang melawan haiwan manusia dan kami bertindak sewajarnya." Kenyataan ini telah dipetik dalam tuduhan bahawa Israel melakukan Genosid di Gaza, termasuk dalam kes Genosid Afrika Selatan terhadap Israel.

Ahli sejarah Holokus Omer Bartov, yang membuat PhD-nya tentang indoktrinasi askar Jerman dan tingkah laku mereka kemudiannya di Medan Timur, telah berhujah bahawa askar-askar muda Israel yang telah berperang di dalam Genting Gaza dalam Perang Gaza yang sedang berlangsung menunjukkan sikap terhadap musuh mereka yang serupa dengan askar-askar Jerman dalam Perang Dunia Kedua, dalam erti mereka telah membatinkan pandangan bahawa militan Hamas ialah "haiwan manusia" dan orang Palestin umumnya kurang daripada manusia. Satu saksi IDF kepada penderaan orang Palestin yang dipenjarakan di Sde Teiman memberi keterangan bahawa para pengawal diindoktrinasi untuk memikirkan tahanan mereka bukannya manusia.

## Orang Palestin sebagai spesies mamalia bukan manusia

### Khinzir
Satu kajian pada lukisan kanak-kanak Israel yang menggambarkan orang Arab mendapati beberapa lukisan yang menggambarkan orang Arab sebagai khinzir. Karikatur Nabi Muhammad dalam rupa khinzir yang dihasilkan oleh seorang peneroka baru dari Rusia ditemui terpapar di dinding Hebron semasa tempoh gangguan pada 1997.

### Binatang
Menurut Amnon Kapeliouk, dalam ucapan tahun 1982 kepada Knesset untuk mewajarkan Israel menceroboh Lubnan, Menachem Begin menyamakan orang Palestin dengan "binatang berkaki dua." Benjamin Netanyahu pernah mengatakan kedua-dua orang Palestin dan Arab di luar sempadan adalah "binatang buas/pemangsa" (*hayotteref*).

### Puntianak
Pada 2015, Bentzi Gopstein, pengarah gerakan antiasimilasi kanan jauh militan Lehava, yang juga dikenali kerana menyeru pembakaran gereja-gereja Kristian di Israel, menulis di laman web berkaitan dengan ajaran Abraham Isaac Kook, ketua rabai Ashkenazi pertama Palestin Bermandat, bahawa orang Kristian di Israel ialah "puntianak" penghisap darah yang mesti dibuang dari negara untuk menghalang darah Yahudi diminum sekali lagi.
### Tikus
Semasa Perang Gaza, penyanyi rap Israel Subliminal, HaTzel dan Raviv Kenner menghasilkan lagu popular, "It's On Us", menyokong Israel. Mereka membuat kenyataan tentang orang Gaza: "Tiada pengampunan untuk kawanan tikus. Mereka akan mati dalam lubang tikus mereka."

Pada 1938, semasa perbincangan dalam Irgun tentang taktik yang akan digunakan untuk membalas orang Arab, Yosef Katznelson, seorang rakan revisionis Ze'ev Jabotinsky, berjaya mengadvokasi keganasan digunakan terhadap orang Palestin, berhujah bahawa: "Kita mesti mewujudkan situasi yang mana membunuh seorang Arab itu seperti membunuh tikus, yang mana orang Arab adalah kotoran dan dengan itu menunjukkan bahawa kita dan bukannya mereka kuasa yang perlu disegani di Palestin".
### Anjing
Shmuel Agnon, pemenang hadiah Nobel masa depan, menulis dalam novel 1945-nya *Temol shilshom* (Hanya Semalam), bahawa orang Arab ialah orang "tanpa maruah, menerima dimalukan, mengeksploitasi golongan peneroka, punca kemusnahan tanah, menjengkelkan, kotor, menipu orang Yahudi, membenci peradaban, menyerupai anjing." Moshe Dayan mencadangkan pada tahun 1967 bahawa Israel harus memberitahu pelarian Palestin di wilayah-wilayah taklukan, "kita tidak ada penyelesaian, anda akan terus hidup seperti anjing dan sesiapa yang mahu boleh pergi dan kita akan lihat ke mana hala tujunya proses ini." Orang Palestin sering diarahkan oleh polis Israel untuk berkelakuan seperti anjing.

Dalam sebulan sahaja selepas pecahnya perang Israel-Gaza, duo muzik Israel Ness dan Stilla menghasilkan sebuah lagu, Harbu Darbu, yang cepat menjadi hit. Menggelarkan orang Gaza sebagai bani Amalek, mereka menulis dengan menjanjikan satu lagi X pada raifal mereka, "sebab setiap anjing akan mendapat balasan yang menantinya".

### Monyet
Semasa Israel menceroboh Lubnan pada tahun 1982, orang Palestin dan Lubnan yang ditahan menurut keterangan saksi mata Leftenan kolonel Dov Yermiya, dikekang untuk duduk dengan kepala di antara lutut mereka sambil pengawal-pengawal Israel mereka menyanyi: "Kamu bangsa monyet, kamu pengganas dan kami akan pecahkan kepala kamu: Kamu mahu negara? Binanya di bulan". Yermiya dipecat daripada IDF apabila dia mengawamkan akaunnya.

### Tikus mondok
Untuk pemimpin geng Stern, Avraham Stern mengata orang Arab ialah "binatang gurun," satu kaum tikus mondok gurun pembunuh.

## Orang Palestin sebagai spesies reptilia
### Ular
Rabai Ovadia Yosef, "tokoh rabbinikal yang paling dihormati dalam kalangan Yahudi Oriental dan Sefardik di seluruh dunia", terkenal kerana pernah menyatakan hajatnya supaya orang Palestin hilang dari muka bumi, memanggil mereka "ular". Ayelet Shaked, sebelum pelantikannya sebagai Menteri Keadilan dalam kerajaan gabungan Benjamin Netanyahu 2015, memberi tumpuan kepada rencana yang tidak diterbitkan di halaman Facebooknya, yang ditulis oleh wartawan peneroka Uri Elitzur. Ia menyamakan ibu-ibu Palestin sebagai pembiak "ular-ular kecil" dan kelihatannya menyeru untuk melakukan genosid terhadap mereka. Metafora tentera Israel memotong rumput, serangan bom besar-besaran berkala ke atas Genting Gaza, telah diwajarkan sebagai langkah praktikal yang direka untuk menghentikan "ular" merayap di antara rumpai yang tidak dipotong.

### Buaya
Pada Ogos 2000, Ehud Barak menyamakan orang Palestin dengan buaya dalam erti, pada pandangannya, "Semakin anda berikan mereka daging, semakin banyak mereka mahu."

## Orang Palestin sebagai serangga dan haiwan lain
### Lintah
Yehoshua Palmon menyifatkan orang tengah Palestin yang bertindak sebagai wakil untuk operasi pembelian tanah Yahudi sebagai lintah.

### Kutu
Rehavam Ze'evi, pada masa itu Menteri Pelancongan, sekali pernah memanggil 180,000 orang Palestin yang bekerja di Israel sebagai kanser, "kutu" yang Israel mesti singkirkan.

### Nyamuk dan tebuan
Selaras dengan perbandingan Israelnya dengan vila yang dikelilingi oleh hutan, Ehud Barak dalam temu bual dengan *[[The New York Times]]*, menyatakan bahawa kedua-dua parti Buruh dan Likud ingin "membunuh nyamuk" yang membanjiri Israel, berbeza hanya dalam hal sementara partinya ingin "mengeringkan paya", Likud ingin mengekalkannya.

Associated Press melaporkan bahawa penggunaan orang Palestin oleh tentera Israel sebagai perisai manusia dalam Perang Gaza disifatkan secara dalaman sebagai "protokol nyamuk", dengan orang Palestin dilabelkan sebagai "tebuan".

### Lipas
Apabila beberapa orang belia Palestin didenda setiap seorang $650 kerana membaling batu pada kereta ketua polis Israel, Leftenan-Jeneral Raphael Eitan, ketika itu ketua turus IDF, menyatakan dalam Knesset bahawa untuk setiap kes balingan batu, sepuluh penempatan patut dibina sebagai balasan, menambah: "Apabila kita telah menduduki tanah itu, semua yang orang Arab boleh buat tentangnya cuma merayap seperti lipas khayal dalam botol." Ahli falsafah Palestin, Sari Nusseibeh, sekali dipanggil untuk dipertanggungjawabkan kerana terlibat dalam satu "helah" kerana menambahkan tandatangannya pada satu edaran mengutuk penikaman seorang Yahudi. Ketua tentera Israel itu bertanya jika "lipas sebenarnya (boleh) menulis sebuah kenyataan?", yang mana pakar perisikan Arab residennya berjenaka: "Hanya jika diarahkan melalui telefon ketat daripada Arafat, si ahli silap mata pengganas". Pada akhir tahun 2023, satu kartun yang dimuat naik di akaun Twitternya pada Oktober 2023 oleh Arsen Ostrovsky menggambarkan militan Hamas sebagai lipas, dengan warna-warna Palestin sedang dipijak but IDF, telah dikenakan sekatan oleh Twitter kerana penggunaan imejan serangga, yang dianggap sebagai contoh “propaganda Nazi yang terang-terangan.” Satu saluran Telegram dikendalikan oleh unit perang psikologi IDF yang direka untuk mempengaruhi pendapat Israel memainkan video tawanan orang Palestin dan mayat-mayat militan Hamas dengan kapsyen: "Menghapuskan lipas... menghapuskan tikus-tikus Hamas... Kongsi keindahan ini."

### Semut
Aryeh King, timbalan datuk bandar Baitulmuqaddis, mengulas gambar yang menggambarkan beratus-ratus orang Palestin bogel yang ditahan oleh IDF di Beit Lahia, mencadangkan sebuah jentolak D9 patut tanam mereka hidup-hidup, kerana mereka "Nazi Muslim" dan "semut."

### Labah-labah
Pada 2018, Ehud Rosen menulis untuk Pusat Baitulmuqaddis untuk Hal Ehwal Awam, menggambarkan rangkaian BDS global menyokong pelucutan pelaburan dalam Israel sebagai web labah-labah. Pada akhir Oktober 2023, tebusan Hamas yang dibebaskan Yocheved Lifshitz menggambarkan pemenjaraannya sebagai satu yang dilalui dalam "web labah-labah" terowong memanjang kilometer di bawah Gaza. Beberapa bulan kemudian, dalam esei untuk *[[The New York Times]]* bertajuk "Memahami Timur Tengah Melalui Alam Haiwan," yang menggunakan metafora serangga untuk menganalisis negara-negara Timur Tengah yang menentang Israel, Thomas Friedman, digambarkan oleh Danny Danon sebagai seseorang yang tulisan bergema dengan "semangat yang jelas untuk Israel", menyamakan Hamas dengan labah-labah pintu perangkap, kiasan nampaknya direka untuk menggambarkan keluar cepat spesies itu dari sarangnya untuk merebut mangsanya dan kemudian mengangkutnya kembali ke lubang untuk memakannya bawah tanah.

### Belalang (''hagavim'')
Pada 1988, Perdana Menteri Israel pada masa itu, Yitzhak Shamir mengulas tentang orang Palestin bangkit semasa Intifadah Pertama, tidak mengendahkan mereka dengan berkata "Mereka yang ingin memusnahkan apa yang kita bina adalah seperti belalang (*hagavim*) dalam pandangan kami. Jika seseorang ingin merosakkan kuasa ini dia akan menghancurkan kepalanya pada batu-batu ini", jelas mengalusikan . Implikasi alusi ini adalah pada zaman Alkitab, Bani Israel berasa seperti belalang apabila gergasi Anakim mengancam mereka. Di Israel moden, orang Israel sendiri yang kini menjadi gergasi manakala orang Palestin ialah Bani Israel yang menggeletar dahulu. Kenyataan tersebut telah dikritik kerana menyamakan orang Palestin dengan serangga dan juga dipertahankan oleh sesetengah telah disalah tafsir.

### Cacing
Ahli Likud Yehiel Hazan menyatakan dalam Knesset pada 2004 bahawa orang Arab ialah cacing. Sebuah kajian mengenai kanak-kanak Palestin yang mati akibat ditembak Israel tertanya-tanya sama ada sikap Hazan itu boleh menjelaskan pengecualian terang-terangan daripada undang-undang antarabangsa. Ini adalah setelah mahkamah memberikan keputusan tidak bersalah terhadap seorang kapten yang "mengesahkan" pembunuhan seorang kanak-kanak perempuan berusia 13 tahun, Iman Darweesh Al Hams, dengan melepaskan 17 das tembakan ke tubuhnya yang cedera.

### Salmon
Ehud Barak, menurut Benny Morris, berfikir bahawa ia akan mengambil masa 80 tahun selepas 1948 untuk orang Palestin bersedia berkompromi dengan Israel. Orang Palestin dalam dekad-dekad tersebut, dia percaya, menderita "sindrom salmon" kerana mereka ingin kembali ke tanah kelahiran mereka. Sebaik generasi tersebut mati, sedikit sahaja "salmon" Palestin sedemikian akan tinggal yang ingin kembali ke Palestin.

### Anai-anai
Pada tahun 2023 Pini Badash, ahli politik Israel yang dilantik ke Knesset atas tiket Tzomet dan datuk bandar Omer, berhampiran Beersheba, menyamakan orang Badwi dengan anai-anai. Berkaitan dengan perancangan untuk membangunkan perumahan baru, dia berkata dia akan menghalang sebarang cubaan oleh orang Badwi untuk membeli rumah di sana, kerana kehadiran mereka akan memakan asas komuniti baru itu: Bayangkan anda membina rumah, rumah yang sempurna, anda telah memasang kamera, pagar, tiada siapa boleh masuk. Tetapi apa berlaku? Anai-anai di dalam rumah itu telah memakan anda. Itulah situasi kami. Ada tentera kuat, ada perisikan dan akhirnya kami dimakan dari dalam.

## Mikrob, mineral, makhluk asing dan lain-lain

* Pada 1979, di Kiryat Arba, tempat pengganas Meir Kahane dilaporkan berada, seorang wanita peneroka menjelaskan kepada wartawan Ellen Canterow bahawa terdapat satu rantaian kewujudan, dengan orang Yahudi di puncak diikuti oleh spesimen yang lebih rendah, dan antara mereka, orang Arab berada di tangga bawah.
* Fenomena kepengganasan, bagi Ze'ev Boim, pada masa itu Timbalan Menteri Pertahanan, timbul daripada suatu "kecacatan genetik" dalam kalangan bangsa Palestin.
* Menurut Geoffrey Aronson, seorang pegawai kanan dalam IDF yang tidak dinamakan menggambarkan penduduk Genting Gaza sebagai "bakteria tempatan" Rundingan dengan orang Palestin sendiri hanya akan, menurut rabai Zionis dan peneroka Moshe Levinger, menyebarkan "virus keamanan".
* Pada Mei 2001, sehari selepas mayat dua kanak-kanak peneroka Israel dari Tekoa ditemui dalam sebuah gua, tempat mereka telah dibunuh, bekas Presiden Israel Moshe Katsav memberitahu sekumpulan budak mitzvah bahawa orang Palestin "tidak tergolong dalam benua kita, dunia kita, tetapi sebenarnya tergolong dalam galaksi yang berbeza."
* Pemimpin politik, tentera dan agama Israel telah pelbagai kali menggambarkan orang Palestin sebagai satu "kanser" dan perosak untuk dibasmi. Moshe Ya’alon Ketua Turus dan Menteri Pertahanan Israel pada masa itu, berkenaan dengan taktik yang digunakan terhadap bandar Jenin di Tebing Barat menyatakan bahawa ancaman daripada orang Palestin ialah "manifestasi kanser", yang boleh dirawat dengan amputasi atau, seperti pilihannya, dengan "kemoterapi". Idea ini telah dinyatakan sebelum ini oleh Meir Kahane yang, dalam bukunya pada tahun 1980 *Mereka Mesti Pergi* menulis mengenai orang Palestin sebagai suatu "kanser" dalam tubuh "Negara Yahudi" yang mesti dikeluarkan dengan apa jua cara.
* Rabai Yaacov Perrin mendakwa bahawa bahkan sejuta orang Arab Palestin "tidak bernilai berbanding sebatang kuku Yahudi".

## Catatan

### Rujukan

## Sumber

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*